**Неліктен мойынсұнушылық қиын?**

***«— Жаратқан Иеге шын ұнайтын —***

***Құрбандық пен басқа сый-тарту ма,***

***Әлде Оған мойынсұнып, тілін алу ма?!***

***Мойынсұну Оған артық сый-тарту атаулыдан,***

***Еркіне бағыну қошқар майынан ұнамды Оған!***

***23Құдайға бағынбау — ауыр күнә, сәуегейлік секілді,***

***Қасарысу — сұмдық іс, жалған тәңірге табыну іспетті!»***

***(Патшалықтар 1-ж. 15:22-23)***

Бір бағушы өз қауымының бір қызметкерімен тым көп уақыт өткізген екен, сөйтіп бір күні ол сол әйелдің оған ұнайтынын және өз әйелі мен отбасын сол әйел үшін қалдыру туралы ойланып жүргенін мойындаған еді. Бағушының бір досы онымен осы мәселе бойынша ашық сөйлесті. Ол: «Сен қалайша осылай істей аласың? Сенің істеп жатқаның дұрыс емес екенін білесің ғой», - деді.

Бұрын соңды адамзат көрмеген екіжүзділікпен ол: «Ой, мен бұл жағдай туралы мінажат етіп жүрмін», - деп жауап берді. Сонымен, бұл мәселе қалай шешілді деп ойлайсыздар? Ол өз қызметін, 20 жылдан астам бірге өмір сүрген әйелін, отбасын және намысын қалдырып, кетіп қалды.

Мінажат ету керек, және мойынсұнуымыз керек уақыттар болады. Егер сіздің мінажатыңыз Құдай сіздің өміріңізге деген Өз еркін орындауға және сіз дұрыс деп санайтын нәрсені істеуге күш сұрау үшін болмаса, одан да мінажат етпей қойыңыз. Моральдық тұрғыдан еш ақталмайтын жағдайдан кетіп қалу үшін, мінажат емес, күш пен табандылық қажет.

Рас, әрбір мәселе толықтай ақ немесе толықтай қара бола бермейді, бірақ көп жағдайда бізге не істеу керектігін айтатын кеңесші қажет емес. Біз бәрін өзіміз-ақ білеміз. Біз жай ғана дұрыс нәрсені істегіміз келмейді.

Бала дүниеге келген кезде, оған өз ойын білдіруді, эмоцияларын немесе сезімдерін қалай жеткізу керектігін үйретудің қажеті жоқ. Ол бәрін біліп дүниеге келеді. Бірақ біз балаға үйретуіміз керек нәрсе – баланың өз ішкі талабына емес, ата анасының айтқанына мойынсұну керектігін үйретуіміз керек. Балалар психологы: «Балаға өзін-өзі бағалауды емес, өзін-өзі бақылауды үйретіңіз», - дейді.